# การเปลี่ยนผ่าน: การเริ่มต้นเข้าโรงเรียนอย่างราบรื่น

แนวปฏิบัติเพื่อช่วยให้ครอบครัวกรอกข้อความเกี่ยวกับการเปลี่ยนผ่านทางการเรียนรู้และพัฒนาการ
(Transition Learning and Development Statement - TLDS)

## เหตุใดการเริ่มต้นเข้าโรงเรียนอย่างราบรื่นจึงมีความสำคัญ?

การเริ่มต้นเข้าโรงเรียนอย่างราบรื่นสามารถช่วยให้บุตรหลานของคุณเรียนรู้ได้ดียิ่งขึ้นและรู้สึกมีความสุขมากขึ้น
เมื่อบุตรหลานย้ายจากโรงเรียนอนุบาลไปสู่โรงเรียนและสู่การเรียนรู้ในอนาคต การเปลี่ยนผ่านอย่างราบรื่น
ยังช่วยให้การเรียนรู้และพัฒนาการของบุตรหลานมีความต่อเนื่อง ด้วยการต่อยอดจากประสบการณ์ในอดีต
และปัจจุบัน เพื่อช่วยให้พวกเขารู้สึกปลอดภัย มั่นใจ และมั่นคงแน่นแฟ้น การเริ่มต้นเข้าโรงเรียนอย่างราบรื่น
ยังช่วยให้พวกเขามีความยืดหยุ่นมากขึ้นอีกด้วย

## ข้อความเกี่ยวกับการเปลี่ยนผ่านทางการเรียนรู้และพัฒนาการคืออะไร?

บริการเด็กปฐมวัย โรงเรียน บริการดูแลนอกเวลาเรียน (Outside School Hours Care - OSHC) และครอบครัว
ทำงานร่วมกันเพื่อสนับสนุนการเรียนรู้และความเป็นอยู่ที่ดีของเด็ก พวกเขาแบ่งปันข้อมูลกันโดยใช้ข้อความ
เกี่ยวกับการเปลี่ยนผ่านทางการเรียนรู้และพัฒนาการ (TLDS) ข้อความนี้เขียนขึ้นโดยฝ่ายบริการเด็กปฐมวัย
สำหรับเด็กทุกคนเมื่อพวกเขาเข้าโรงเรียน

TLDS แบ่งปันข้อมูลเกี่ยวกับการเรียนรู้ การพัฒนาการ และความเป็นอยู่ที่ดีของบุตรหลานระหว่างหน่วยงาน
บริการเด็กปฐมวัยและโรงเรียน TLDS ให้ภาพรวมสรุปเกี่ยวกับความสนใจ ทักษะ และความสามารถของ
บุตรหลาน และระบุแนวทางส่วนบุคคลและกลยุทธ์การสอนเพื่อช่วยเหลือบุตรหลานของคุณ

TLDS สามารถช่วยให้คุณเข้าใจและสนับสนุนการเรียนรู้ของบุตรหลานเมื่อพวกเขาเริ่มต้นเข้าโรงเรียน ข้อมูลใน
TLDS ช่วยให้คุณครูชั้นฟาวน์เดชัน (Foundation) ทำความรู้จักกับบุตรหลานของคุณและวางแผนโปรแกรม
การสอนที่เหมาะสม หากบุตรหลานของคุณจะอยู่ในการดูแลของ OSHC ข้อความใน TLDS จะช่วยวางแผน
การใช้เวลาอยู่ที่นั่นของบุตรหลานด้วย

TLDS มีรายละเอียดส่วนบุคคลบางอย่าง รวมถึงชื่อ วันเกิด และรูปถ่ายของบุตรหลาน ตลอดจนชื่อและข้อมูล
การติดต่อของคุณอีกด้วย นอกจากนี้ ยังอาจมีชื่อและรายละเอียดการติดต่อของผู้เชี่ยวชาญด้านเด็กปฐมวัย
คนอื่น ๆ ที่ให้ความช่วยเหลือบุตรหลานของคุณ

การมีส่วนร่วมใน TLDS ของบุตรหลานถือเป็นการเปลี่ยนผ่านไปสู่กิจกรรมของโรงเรียนที่คุณและบุตรหลาน
สามารถมีส่วนร่วมด้วยกันก่อนเริ่มต้นเข้าโรงเรียน

## ฉันจะเข้าถึง TLDS ของบุตรหลานได้อย่างไร?

บริการปฐมวัยของบุตรหลานจะให้ลิงก์สำหรับกรอก TLDS ทางออนไลน์แก่คุณ TLDS ออนไลน์เป็นวิธีที่ดีที่สุด
ที่จะใช้กรอกข้อความ TLDS ให้เสร็จสมบูรณ์

หากคุณไม่สามารถกรอกข้อความทางออนไลน์ได้ คุณสามารถขอสำเนากระดาษแทน

## ฉันควรจะกรอกส่วนใดของ TLDS?

*ส่วนที่ 1* และ *1.1* นักการศึกษาปฐมวัยของบุตรหลานจะเป็นผู้กรอกให้

*ส่วนที่ 1.2* นักการศึกษาปฐมวัยของบุตรหลานอาจกรอกส่วนนี้ หากบุตรหลานของคุณมีพัฒนาการล่าช้าหรือ
มีความพิการ ผู้เชี่ยวชาญท่านอื่นที่ให้การช่วยเหลือบุตรหลานของคุณอาจเสริมในส่วนนี้ด้วย

*ส่วนที่ 2 หัวข้อ The Child* บุตรหลานของคุณเป็นผู้กรอกพร้อมกับผู้ใหญ่หนึ่งท่านที่พวกเขารู้จักดี ซึ่งอาจจะเป็น
คุณหรือนักการศึกษาปฐมวัยของพวกเขา

*ส่วนที่ 3 หัวข้อ The Family* เป็นส่วนที่คุณกรอกเอง ข้อมูลที่คุณให้เป็นสิ่งสำคัญ ส่วนนี้มีคำถามที่จะช่วยให้คุณ
แบ่งปันความสนใจของบุตรหลาน ตลอดจนความคิดและความหวังของคุณที่มีต่อบุตรหลานที่โรงเรียน การตอบ
คำถามเหล่านี้สามารถช่วยให้คุณครูและเจ้าหน้าที่ OSHC (ถ้ามี) ตอบสนองและทำความเข้าใจบุตรหลานของคุณ
ซึ่งจะช่วยสนับสนุนการเรียนรู้และพัฒนาการของพวกเขา

## จะเกิดอะไรขึ้นหลังจากคุณกรอกข้อความ TLDS เสร็จสมบูรณ์แล้ว?

หลังจากคุณกรอกข้อความ TLDS ครบถ้วนแล้ว นักการศึกษาปฐมวัยของคุณจะให้สำเนาที่เสร็จสมบูรณ์แก่คุณ

นักการศึกษาปฐมวัยของคุณจะแบ่งปันข้อความ TLDS ที่กรอกเสร็จสมบูรณ์แล้วกับโรงเรียนและบริการ OSHC
ของบุตรหลาน (ถ้ามี)

หากคุณไม่แน่ใจว่าบุตรหลานจะเข้าเรียนที่โรงเรียนใด นักการศึกษาปฐมวัยจะมอบสำเนา TLDS ชุดที่สอง
ให้กับคุณ คุณสามารถมอบสิ่งนี้ให้กับโรงเรียนได้เมื่อคุณสมัครเรียนให้บุตรหลาน

หากคุณไม่กรอก*ส่วนที่ 3 หัวข้อ The Family* นักการศึกษาปฐมวัยของบุตรหลานของคุณจะยังคงแบ่งปัน
ส่วนอื่น ๆ ที่กรอกเสร็จสมบูรณ์แล้วให้กับโรงเรียนและบริการ OSHC (ถ้ามี) และมอบสำเนาของข้อมูลที่แบ่งปัน
ให้กับคุณ

การวิจัยและผลตอบกลับจากโรงเรียนระบุว่าการแบ่งปันข้อมูลนี้ช่วยสนับสนุนการเปลี่ยนผ่านสู่โรงเรียนที่ประสบ
ความสำเร็จ หากคุณไม่ประสงค์จะแบ่งปันข้อความ TLDS กับโรงเรียนของบุตรหลาน โปรดปรึกษาเรื่องนี้กับ
นักการศึกษาปฐมวัยของพวกเขา

ข้อมูลที่เหมาะสมและปลอดภัยจะช่วยให้ผู้เชี่ยวชาญด้านการศึกษาและการดูแลในรัฐวิกตอเรีย ได้รับความรู้
และข้อมูลที่จำเป็นเพื่อให้แน่ใจถึงเรื่องความเป็นอยู่ที่ดีและความปลอดภัยของเด็ก

สำหรับข้อมูลเพิ่มเติม ไปที่ <https://www.vic.gov.au/information-sharing-schemes-and-the-maram-framework>

## สำหรับข้อมูลเพิ่มเติม

หากต้องการเรียนรู้เพิ่มเติม คุณสามารถไปที่ [www.vic.gov.au/transition-school-resources-families](http://www.vic.gov.au/transition-school-resources-families)

ข้อมูลนี้มีจัดไว้เป็นภาษาชุมชนอยู่หลายภาษาในลิงก์เดียวกันที่ [www.vic.gov.au/transition-school-resources-families](http://www.vic.gov.au/transition-school-resources-families)